title: Sierra de Sant Chuan d'a Penya
text: A sierra de Sant Chuan d'a Penya (en castellano Sierra de San Juan de la Peña) ye una sierra d'a depresión meya intrapirenenca situada entre os municipios de Chaca, Santa Cruz d'as Serors, Bailo y As Penyas de Riglos.
  
  Zarra por o sud parcialment a Canal de Berdún y ye formada por materials de l'Oligoceno, mas que mas archilas y piedra d'arena en os suyos alazetz y almendrons en a suya parti mas alta. Istos materials son deformaus tectonicament en un sinclinal, que s'estendilla d'ueste enta este. O suyo cobalto ye o vértiz cheodesico de Sant Chuan d'a Penya situau a 1.547 m d'altaria, en o municipio de Bailo.
  
  En as laderas d'a sierra bi ha bell barranco afluent d'o río Aragón por a suya parti norte y d'o río Galligo por o sud. Baixo un d'os murallons formaus por almendrons s'acubila o monesterio de Sant Chuan d'a Penya que le da nombre.
  
  En as partis mas baixas y secas d'a sierra se troban carrascas, mientres que en as zonas de mas altaria bi ha pins y abetz. Os fabos tamién i son presents.
  
  Se veiga tamién
   Paisache Protechito de Sant Chuan d'a Penya y Mont Uruel.
  
  Referencias
  
  Vinclos externos 
    Fuella d'o vértiz cheodesico
    En GEA
  
  Sierras d'a provincia de Uesca
  Sant Chuan d'a Penya
  Vertices cheodesicos d'Aragón
  Sierras d'a Chacetania
  Sierras d'a Plana de Uesca